Noul model Mercedes revoluționează domeniul maşinilor electrice.
Mercedes a anunţat o maşină electrică despre care susţine că poate parcurge mai mult de 1.000 km cu o singură încărcare. Astfel, Mercedes încearcă să convingă potenţialii clienţi că lipsa infrastructurii de încărcare nu trebuie să fie un impediment în calea achiziţionării unui vehicul electric. Producătorul german de automobile premium spune că tehnologia Vision EQXX va fi folosită începând cu 2024.
Noul model Mercedes revoluționează domeniul maşinilor electrice. Mercedes a anunţat o maşină electrică despre care susţine că poate parcurge mai mult de 1.000 km cu o singură încărcare. Astfel, Mercedes încearcă să convingă potenţialii clienţi că lipsa infrastructurii de încărcare nu trebuie să fie un impediment în calea achiziţionării unui vehicul electric.Distanţa, care a depăşit cu mult media industriei de aproximativ 300 de kilometri, a fost calculată folosind simulări digitale interne ale condiţiilor de trafic din viaţa reală. Cu toate acestea, o versiune oficială a lui Vision EQXX, care va fi prezentat în primăvară, va fi capabil să parcurgă aproape o distanţă dublă faţă de un Tesla Model S complet încărcat, a spus producătorul german, scrie Financial Times. Noul model Mercedes va fi disponibil din 2024 sau 2025, dar probabil că nu va avea întreaga distanţă a prototipului. În schimb va folosi densitatea bateriei din EQXX pentru a face o maşină mai eficientă şi mai uşoară. "Toate elementele pe care le vedem în această maşină vor intra în producţia de serie", a anunţat Markus Scäfer, directorul tehnologic al Mercedes."Probabil că nu avem nevoie de această gamă într-o maşină compactă, dar acum putem reduce dimensiunea bateriei, putem avea chiar şi o baterie mult mai mică decât vedem aici în EQXX. Asta înseamnă costuri mai mici ale automobilului", a adăugat Markus Scäfer.Anul trecut, Mercedes a lansat o versiune electrică, EQS, care este capabilă să parcurgă mai mult de 650 de kilometri cu o singură încărcare. Pachetul de baterii din Vision EQXX are cu 50% mai puţin volum şi este cu 30% mai uşor.Mercedes s-a angajat să devină o marcă exclusiv electrică până în anul 2030. Compania a fost criticată pentru deţinerea unei echipe de Formula 1, ale cărei maşini funcţionează cu combustibili fosili. Cu toate acestea modelul electric a fost dezvoltat cu ajutorul echipelor campioane de Formula 1 şi Formula E ale Mercedes-Benz.